stanford-oval/wikipedia huggingface dataset:
גראנט (קולומביה הבריטית)

ערך זה עוסק באי בקולומביה הבריטית. אם התכוונתם למשמעות אחרת, ראו .
| --- | --- |

צידו הדרומי של האי
 נתונים גאוגרפיים
 קואורדינטות:  50°06′22″N 119°28′08″W﻿ / ﻿50.1061°N 119.469°W﻿ / 50.1061; -119.469
 נתונים מדיניים
 מדינה:  קנדה 
  (למפת קנדה מוגדלת) אוטווה אדמונטון ויניפג טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גראנט(למפת קנדה רגילה) אוטווה אדמונטון ויניפג טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גראנט(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט גראנט(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט גראנט
 
האי גראנט (באנגלית: Grant Island) הוא אי באגם אוקאנאגאן, בפרובינציית קולומביה הבריטית שבקנדה.
האי ממוקם בצפון האגם, והוא אחד משני איים באגם (השני בהם הוא האי ראטלסנייק).
האי הוא שמורת טבע מסוג שמורת ציפורים.
צידו המערבי של האי. ניתן לראות את הציפורים הרבות המקננות באי
הערות שוליים

↑  מידע גאוגרפי
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גראנט (קולומביה הבריטית)".
ד'שפ"ד

ד'שפ"ד (4384)  היא שנה עברית  אשר  החלה ביום א' בתשרי, אור ל-1 בספטמבר 623 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 624. שנה מסוג השג, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ג'ון ונדרלין

| --- | --- |

 לידה:  18 באוקטובר 1775 קינגסטון, ארצות הברית 
 פטירה:  23 בספטמבר 1852 (בגיל 76) קינגסטון, ארצות הברית 
 מקום קבורה:  Wiltwyck Cemetery 
 תחום יצירה:  ציור 
 זרם באמנות:  נאו-קלאסיציזם 
 יצירות ידועות:  Panoramic View of the Palace and Gardens of Versailles 
 
ג'ון ונדרלין (באנגלית: John Vanderlyn;‏ 15 באוקטובר 1776 – 23 בספטמבר 1852) היה צייר נאו-קלאסי הולנדי-אמריקאי.
ביוגרפיה

ונדרלין נולד בקינגסטון, ניו יורק, והיה נכדו של צייר הדיוקנאות פיטר ונדרלין. הוא הועסק על ידי בית דפוס בניו יורק, והונחה לראשונה בציור על ידי ארצ'יבלד רובינסון (1765–1835), סקוטי שהיה לאחר מכן אחד ממנהלי האקדמיה האמריקאית לאמנויות. הוא נסע לפילדלפיה, שם בילה באולפן של גילברט סטיוארט והעתיק כמה מהדיוקנאות של סטיוארט, כולל אחד של ארון בר, שהפך אותו אצל גילברט סטיוארט לתלמיד.
הוא היה בן טיפוחיו של ארון בר שבשנת 1796 שלח את ונדרלין לפריז, שם למד במשך חמש שנים. הוא שב לארצות הברית בשנת 1801 והתגורר בביתו של בר, אז סגן הנשיא, שם צייר את הדיוקנאות הידועים של בר ובתו.[2] בשנת 1802 הוא צייר שתי תצוגות של מפלי הניאגרה שנחקקו ופורסמו בלונדון בשנת 1804. הוא שב לפריז בשנת 1803, וביקר גם באנגליה בשנת 1805 לאחר מכן נסע ונדרלין לרומא, שם צייר את תמונתו של "מריוס בין הריסות קרתגו" שהוצגה בפריז, וקיבל מדליית הזהב של נפוליאון. הצלחה זו גרמה לו להישאר בפריז במשך שבע שנים, שבמהלכן הצליח מאוד.
בשנת 1812 צייר את "אריאדנה בעירום", מה שהגדיל את תהילתו. כאשר ארון בר נמלט לפריז, ונדרלין היה לזמן מה התמיכה היחידה שלו.
ונדרלין חזר לארצות הברית בשנת 1815, וצייר דיוקנאות של אנשים מפורסמים, ביניהם ג'יימס מונרו, ג'ון סי קאלון, המושל ג'וזף סי ייטס, המושל ג'ורג' קלינטון, ג'יימס מדיסון, רוברט ר ליווינגסטון (האגודה ההיסטורית של ניו יורק), אנדרו ג'קסון וזכרי טיילור. בשנת 1834 הוא השלים דיוקן באורך מלא לאחר מכן של ג'ורג' וושינגטון עבור בית הנבחרים האמריקני, המבוסס על דיוקנו של גילברט סטיוארט מ-1796.
הוא גם צייר פנורמות ובנה את הרוטונדה בעיר ניו יורק, שהציגה פנורמות של פריז, אתונה, מקסיקו, ורסאי וכמה ציורי קרבות. אך לא דיוקנאותיו ולא הפנורמות הביאו לו הצלחה כלכלית, בין השאר משום שהוא עבד לאט מאוד.
בשנת 1825 ונדרלין היה ממקימי האקדמיה הלאומית לעיצוב, ולמד בבית הספר שלה.
בשנת 1842, הוא נבחר על ידי הקונגרס לצייר את ״בואו של קולומבוס״ ברוטונדה של הקפיטול ארצות הברית. כשנסע לפריז, הוא שכר אמן צרפתי, שעשה את רוב העבודה. מאוחר יותר שוחזר הציור הזה בחריטה ששימשה בבולי דואר 2c משנת 1893.
ונדרלין היה האמריקאי הראשון שלמד בצרפת במקום באנגליה, ורכש ניסיון טוב.
הוא היה אקדמי יותר מעמיתיו; אך למרות כישרונו, סברו שיצירתו נטולת קסם, על פי אנציקלופדיה בריטניקה.
הוא נפטר בעוני בקינגסטון, ניו יורק, ב־23 בספטמבר 1852.
הערות שוליים

↑  Vanderlyn, Pieter | Infoplease, www.infoplease.com (באנגלית)
1 2 3  Chisholm, Hugh, ed, Vanderlyn, John, 1911 Encyclopædia Britannica Volume 27
↑  John Vanderlyn's panoramic view of the palace and gardens of Versailles, libmma.contentdm.oclc.org (באנגלית)
| --- | --- |
בקרת זהויות :  NLI: 987007447175205171  PLWABN: 9810539925405606  BnF: cb14966625z (data)  CiNii: DA17955405  GND: 118912674  ISNI: 0000 0001 1764 8688  LCCN: n87921093  RKD: 79371  SNAC: w6v9897k  SUDOC: 09454638X  ULAN: 500002618  VcBA: 495/134718  VIAF: 56882716   WorldCat (עם VIAF): 56882716 
ג'ון ונדרלין, דיוקן של ארון בר, 1802
ג'ון ואנדרלין, אדריאנדה הערומה, באי נקסוס, 1814
ג'ון ונדרלין, בואו של קולומבוס, 1847
ד'שפ"ב

ד'שפ"ב (4382)  היא שנה עברית  אשר  החלה ביום א' בתשרי, אור ל-22 בספטמבר 621 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 622. שנה מסוג גכה, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
גלי בת חורין

| --- | --- |

 לידה:  1 בדצמבר 1963 (בת 60) 
 כינוי:  גלי בת חורין
 מדינה:  ישראל ישראל
 סוג כתב:  תוכנית יומית ברדיו "גלי ישראל" וב"רדיו ארץ", ובעלת טור דעה ב"ישראל היום"
 קישורים חיצוניים
 פייסבוק:  nfsdalit
 טוויטר:  nfsgalibh
 הבלוג של גלי בת חורין
 
דלית לאוב-סוטר (נולדה ב-1 בדצמבר 1963), הידועה יותר בכינויה גלי בת חורין היא עורכת ספרותית, מתרגמת, בלוגרית, פרסומאית, פובליציסטית ואקטיביסטית חברתית כנגד השמאל והליברליזם. יו"ר פורום קפה שפירא.
בת חורין מגישה תוכנית יומית ברדיו גלי ישראל ובתחנת הרדיו האינטרנטית 'רדיו ארץ', ובעלת טור דעה בישראל היום ובעולם קטן. תרגמה בין היתר את הספר "12 כללים לחיים" מאת ג'ורדן פיטרסון.
ביוגרפיה

לאוב-סוטר נולדה בשנת 1963. היא בוגרת "המדרשה לאמנות ברמת השרון". סיימה תואר ראשון מאוניברסיטת תל אביב, בפילוסופיה (בדגש על פילוסופיה פוליטית ואתיקה) ובתוכנית הרב תחומית. למדה לתואר שני באוניברסיטת תל אביב במכון להיסטוריה ופילוסופיה של המדעים והרעיונות ע"ש כהן.
כינויה גלי בת חורין (בקיצור: גב"ח) נולד בשנת 2010 כהלצה ברשת החברתית TheMarker Café. סוטר, טוענת שתמכה במרצ כל חייה, אך פנתה ימינה בשנת 2014.
עמדותיה

לדבריה הייתה מצביעת מר"צ עד מבצע צוק איתן, אז שינתה דיעותיה והחלה לתמוך בבנימין נתניהו ובימין.
היא מבקרת חריפה של השמאל, המעוגן לטענתה בתוך תפיסות פוסט-מודרניות המנסות לקעקע את ההיגיון עצמו, והקוראות תיגר על הליברליזם הקלאסי, שהוא מורשת המערב מאז תקופת הנאורות, והמאיימות לדבריה על הדמוקרטיה, על חירות הפרט ועל חופש הביטוי. סוטר מבקרת את המהפכה החוקתית ואת גישתו של נשיא בית המשפט העליון, אהרן ברק. היא טוענת ששיטתו המשפטית לוקה בכשלים לוגיים המעניקים לרשות השופטת כוח בלתי מוגבל, דבר הפוגע בדמוקרטיה הישראלית.
מתחה ביקורת על ממשלתו של נפתלי בנט.
במאי 2022 פרסמה במגזין עכשיו 14 מאמר נגד ארגוני הקהילה הגאה שכותרתו: "להט"ביסטאן: כך משליטים ארגוני שמאל רדיקליים את דת הלהט"ב בישראל".
עמדותיה > פורום קפה שפירא

ב-2016 הקימה בקפה שפירא בדרום תל אביב, יחד עם עוד כ-20 מייסדים, את פורום קפה שפירא "להשבת ההיגיון לשיח", שהפך בשנת 2019 לחברה לתועלת הציבור, בניהולה, יחד עם המנכ"ל אורי בן אמוץ. חברי פורום קפה שפירא מתכנסים במקומות שונים להרצאות ולמפגשים, וכן מחזיק הפורום קבוצת דיונים בפייסבוק שבה למעלה מ-11,000 חברים.
ב-2018 הקימה את הקתדרה – פורום קפה שפירא – המעניקה קורסים באמצעות מרצים מבין חברי הפורום. הקתדרה נועדה לשמש כאלטרנטיבה למוסדות אקדמיים שרבים מהם, לטעמה, מנצלים את הקהל השבוי לצורך אינדוקטרינציה לאקטיביזם קיצוני ורדיקלי. מאז 2018 הקימה והיא עורכת את מגזין הדעות של פורום קפה שפירא.
עמדותיה > כתיבה ופרסומים

בשנת 2019 תרגמה וערכה מקצועית את ספרו של ג'ורדן פיטרסון "12 כללים לחיים", שיצא בהוצאת סלע מאיר. סוטר מתפרנסת כפרסומאית, כעורכת ספרותית וכסופרת צללים. עם הספרים שערכה נמנים "הרי את מחודשת לי" מאת עורך הדין בני דון-יחייא (כנרת זמורה ביתן 2018), "השד יודע" מאת גלעד דיאמנט, (גלים 2014) "כלבי רפאים" מאת קובי וקנין (בת אור 2012).
מגישה תוכנית יומית ברדיו "גלי ישראל" ובתחנת הרדיו האינטרנטית "רדיו ארץ", ובעלת טור דעה ב"ישראל היום" ובעלון השבת "עולם קטן".
חיים אישיים

סוטר נשואה לצ'ארלס סוטר, נוצרי יליד בריטניה, ולהם שלושה ילדים.
באפריל 2022, על רקע ביקורת שנמתחה כנגד מערכת עלון השבת "עולם קטן" בו מפרסמת בת חורין טור קבוע, כתבה כי אף שאין בה צער על נישואיה למי שאינו יהודי והמשפחה שהקימה, "במהלך השנים האחרונות עברתי תהליך שאינו חזרה בתשובה אלא בירור אישי של ערכים ותכנים אישיים – והגעתי לכלל מסקנה שהחזקתי באוסף דעות מוטעות". עוד הוסיפה כי היא לא תומכת, ומעולם לא תמכה, ברעיון ההתבוללות. הרב חגי לונדין, הפעיל בפורום קפה שפירא, כתב כי בת חורין היא "אחת הלוחמות האמיצות, האינטליגנטיות, והרהוטות ביותר שיש כיום למען הלאומיות והיהדות בישראל". ברוח זו הגיבה גם מערכת עולם קטן.
הערות שוליים

↑  כאן בוחרים, למה הפסקתי להצביע מרצ והתחלתי להיות ימנית?, באתר כאן – תאגיד השידור הישראלי, 15 בינואר 2019
↑  כאן בוחרים, למה הפסקתי להצביע מרצ והתחלתי להיות ימנית?, באתר כאן – תאגיד השידור הישראלי, 29 בינואר 2019
↑  גלי בת חורין, טעון גיבו"ח, באתר בלוג
↑  ראיון פיקטיבי עם אהרן ברק, בבלוג "טעון גיבו"ח – גלי בת חורין"
↑  ציוץ של דלית סוטר בטוויטר, 8 באפריל 2022
↑  פורום קפה שפירא, באתר פייסבוק
↑  פורום קפה שפירא, באתר "גיידסטאר ישראל"
↑  ציוץ של גלי בת חורין ברשת החברתית טוויטר, 2 באפריל 2020
↑  פוסט של גלי בת חורין ברשת החברתית פייסבוק, 4 באפריל 2022
↑  ביקורת ברשת: יהודייה שנשואה לנוצרי כותבת טור קבוע ב'עולם קטן', באתר ערוץ 7, 5 באפריל 2022
↑  פוסט של גלי בת חורין ברשת החברתית פייסבוק, 6 באפריל 2022; גלי בת חורין נשואה לגוי, והיא מבקשת מכם שלא תקחו ממנה דוגמא, באתר TOV אקטואליה יהודית, ‏3 במרץ 2022
↑  הרב חגי לונדין: מכיר באופן אישי את גלי בת חורין כאחת הלוחמות האמיצות למען הלאומיות והיהדות, באתר ערוץ 7, 5 באפריל 2022
↑  מערכת עולם קטן: השבוע גילינו לראשונה שגלי בת חורין התחתנה עם גוי, באתר ערוץ 7, 6 באפריל 2022
| --- | --- |
בקרת זהויות :  NLI: 987007463149005171  ISNI: 0000 0004 0225 7782  VIAF: 297736121   WorldCat (עם VIAF): 297736121
ד'שפ"ו

ד'שפ"ו (4386)  היא שנה עברית  אשר  החלה ביום א' בתשרי, אור ל-9 בספטמבר 625 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 626. שנה מסוג בחג, איננה מעוברת, ואורכה 353 ימים. זו שנה רביעית לשמיטה.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גינוע

גינוע בעיר לודז', פולין
גינוע (מלשון: גינה ו-תנועה. באנגלית: Parklet, פארקלט) היא רחבה על מדרכה או על שטח של הולכי רגל המספקת יותר מרחב ושירותים לאנשים המשתמשים ברחוב (בדרך כלל ברחוב מסחרי הכולל חנויות) הכוללת פינת ישיבה עם שולחן (לעיתים גם עם: "חנייה לאופניים" או כלי תחבורתי אחר שאינו נוסע על כבישים). בדרך כלל רחבה זו מותקנת על חניונים מותקנים או על מקומות חניה ולעיתים גם על מספר מקומות חניה או בגן המצוי לצד רחוב. לעיתים גינוע נועד בתור מקום לעצור בו, לשבת, ולנוח בו עם אפשרות לאכול או לשתות. במקרים בהם גינוע אינו מיועד לאירוח אנשים, לעיתים גינוע עשוי גם לספק "צל" באמצעות גג או צמחייה ואף לספק שירותי מידע פרסומיים כגון: מידע היסטורי, מיצג אמנות כלשהו או מתקנים חזותיים אחרים. ניתן לראות בגינוע בתור מבנה קבוע ברחוב אך במקומות מסוימים הוא אינו "מבנה קבע" ועליו להיות מתוכנן להסרה מהירה וקלה מסיבות חירום או סיבות אחרות עקב מזג אוויר כגון שיטפונות או שלג ללא נזק לשוליים או לרחוב. כפי שנהגה לראשונה. גינוע תמיד פתוח לציבור, אך עם זאת בערים מסוימות בעולם אפשרו לבעלי חנויות, קיוסקים ומסעדות להשתמש בגינוע עבור צורכיהם הפרטיים.
גבריאלה מיקטי

גבריאלה מיקטי
גבריאלה מיקטי בפגישה עם נשיא המדינה ראובן ריבלין במשכן הנשיא, ינואר 2018
גבריאלה מיקטי (בספרדית: Gabriela Michetti; נולדה ב-28 במאי 1965) היא פוליטיקאית ארגנטינאית שכיהנה כסגנית נשיא ארגנטינה. קודם לכן כיהנה כנציגת בואנוס איירס בסנאט הארגנטינאי, כסגנית ראש עיריית בואנוס איירס וכנציגת בואנוס איירס בבית הנבחרים הארגנטינאי. בבחירות לנשיאות ארגנטינה ב-2015 התמודדה לצדו של מאוריסיו מאקרי ונבחרה לסגנית הנשיא.
ביוגרפיה

מיקטי נולדה בלפרידה שבפרובינציית בואנוס איירס, בת לאב רופא. מגיל צעיר התעניינה בפוליטיקה ובדיפלומטיה וב-1988 סיימה תואר ראשון ביחסים בינלאומיים באוניברסיטת סלבדור בבואנוס איירס. לאחר הלימודים עבדה בממשל פרובינציית בואנוס איירס ובמשרד הכלכלה הארגנטינאי.
ב-2003 הצטרפה למפלגתו החדשה של מאוריסיו מאקרי, "Compromiso para el Cambio" (התחייבות לשינוי) ונבחרה למועצת העיר בואנוס איירס. ב-2007 התמודדה לצדו מאקרי ונבחרה לסגנית ראש העיר. לאחר שנתיים עזבה את תפקידה ונבחרה לנציגת העיר בבית הנבחרים של ארגנטינה. ב-2013 נבחרה לנציגת העיר בסנאט של ארגנטינה. ב-2015 התמודדה בבחירות המוקדמות של המפלגה לראשות עיריית בואנוס איירס, אך הפסידה להוראסיו לרטה.
היא הצטרפה למאקרי כסגניתו המיועדת בבחירות לנשיאות ארגנטינה ב-2015. בעקבות הניצחון החלה בכהונתה כסגנית הנשיא ב-10 בדצמבר 2015.
מיקטי נפגעה בתאונת דרכים בנובמבר 1994 ונותרה משותקת בפלג גופה התחתון. היא גרושה ואם לבן.
הערות שוליים

↑  La terrible historia detrás de la paraplejia de Michetti, אתר lanacion.com.ar‏, 8 באפריל 2015
| --- | --- |
בקרת זהויות :  LCCN: n2016010704  VIAF: 609145858155623022514   WorldCat (עם VIAF): 609145858155623022514
דבואטין D.520

דבואטין D.520 (בצרפתית: Dewoitine D.520) היה מטוס קרב צרפתי מתקופת מלחמת העולם השנייה.
המטוס נכנס לשירות בתחילת 1940, זמן קצר לאחר פרוץ מלחמת העולם השנייה. כאשר נכנס לשירות נחשב ה-D.520 כמטוס הקרב החדיש והמתקדם ביותר בצבא הצרפתי, והיה יכול להתמודד עם הדגמים הגרמניים החדשים כמסרשמיט Bf 109; הוא היה איטי יותר מהמסרשמיט Bf 109, אך בעל יכולת תמרון טובה יותר. הוא ענה על הדרישה שניסח חיל האוויר הצרפתי למטוס קרב מהיר, מודרני, בעל מהירות טיפוס טובה וחימוש המתבסס על תותח 20 מילימטרים.
עם תחילת המערכה על צרפת שירתו בצבא הצרפתי רק מספר עשרות מטוסים מדגם זה, ומטוס הקרב העיקרי במערכה היה המוראן-סולנייה M.S. 406. לאחר תבוסת צרפת במערכה שימש המטוס בעיקר את כוחות מדינות הציר. חלק מהמטוסים נתפסו על ידי הלופטוואפה ושימשו לו כמטוסי אימון, וחלק הגיעו למדינות כבולגריה ואיטליה ושימשו את חיל האוויר שלהן. ייצורו של המטוס בצרפת נמשך גם לאחר התבוסה, והמטוס שימש את חיל האוויר של צרפת של וישי במערכות כגון המערכה בסוריה ובלבנון, ולאחר הצטרפות הכוחות הצרפתים בצפון אפריקה אל שורות צרפת החופשית לאחר מבצע לפיד שימש המטוס גם בלחימה לצד בעלות הברית במסגרת המערכה בתוניסיה, אך בשלב זה נחשב כבר המטוס למיושן, ומערכת הקשר שלו לא תאמה את מערכות הקשר במטוסי בעלות הברית האחרים. לאחר הפלישה לנורמנדי נעשה שימוש ספורדי במטוסים שננטשו על ידי הגרמנים בתקיפות כנגד כוחות קרקע גרמנים שהתבצרו בכיסים בגרמניה ובצרפת. מספר קטן מאוד שירת בצבא צרפת החופשית. טייסת נורמנדי-ניימן השתמשה במטוס בטרם עברה לברית המועצות שם סופקו לה מטוסי יאק-1 שדמו בביצועיהם ל-D.520. לאחר המלחמה שימש המטוס זמן מה כמטוס אימון בחיל האוויר הצרפתי.
ג'ימי ליטל

| --- | --- |

ג'ימי ליטל בסרט שהופק בשנת 1928
 לידה:  1 בדצמבר 1904 
 פטירה:  28 בנובמבר 1972 (בגיל 67) 
 שם לידה:  James Serrapede
 מוקד פעילות:  ארצות הברית 
 כלי נגינה:  קלרינט 
 
ג'ימי ליטל (באנגלית: Jimmy Lytell, בשמו בלידה James Serrapede;‏ 1 בדצמבר 1904 – 28 בנובמבר 1972) היה נגן קלרינט אמריקאי של מוזיקת ג'אז, ממוצא איטלקי. ניגן בעיקר בסגנון "דיקסילנד ג'אז" או "ג'אז מוקדם".
ביוגרפיה

ג'יימס סראפדה, שאימץ את שם האמן "ג'ימי ליטל" ניגן בקלרינט כמקצוען כבר בגיל 12 ובשנות ה-1920 המוקדמות כבר הקליט עם להקות של "ג'אז מוקדם". ניגן בהרכב "אוריג'ינל אינדיאנה פייב" (Original Indiana Five) ב-1921 וב"אוריג'ינל ממפיס פייב" (Original Memphis Five) של פיל נפוליאון בשנים 1925-1922, כמו כן ב"אוריג'ינל דיקסילנד ג'אז בנד" (Original Dixieland Jazz Band) בשנים 1922–1924.
אחרי שנות ה-1920 ניגן פחות במופעים פומביים של הרכבי ג'אז. עבד בעיקר בהקלטות אולפן וכחבר בתזמורות רדיו, כולל תזמורת NBC.
בשנות ה-1940 המוקדמות היה המנהל המוזיקלי של ההרכב "צ'מבר מיוזיק סוסייטי אוף לואור בייסין סטריט" ("The Chamber Music Society of Lower Basin Street"). החל משנת 1949 ובשנות ה-1950 המאוחרות הופיע בלהקה "ניו אוריג'ינל ממפיס פייב רווייבל" (New Original Memphis Five revival band) והקליט עם קוני בוזוול. ניגן בפני קהל עד שנה לפני שנפטר בגיל 68. כראש הרכב הקליט 18 תקליטים בשנים 1926–1928 ושש נוספות בשביל לונדון רקורדס בשנת 1950.
ג'ימי מוראלס

ג'ימי מוראלס בפגישה עם ראובן ריבלין לאחר טקס העברת שגרירות גואטמלה לירושלים. מאי 2018
ג'ימי מוראלס (בספרדית: Jimmy Morales, או בשמו המלא - James Ernesto Morales Cabrera; נולד ב-18 במרץ 1969) הוא פוליטיקאי גואטמלי, שכיהן כנשיא גואטמלה. נבחר באוקטובר 2015 ונכנס לתפקיד נשיא גואטמלה בינואר 2016. הוא סיים את תפקידו ב-14 בינואר 2020. בטרם נכנס לפוליטיקה היה רואה חשבון ומרצה לכלכלה ולתקשורת, ואחר כך למשך שנים רבות שחקן-קומיקאי, במאי, ומפיק סרטים.
ביוגרפיה

נולד כאחד מארבעת הילדיה של משפחת פועלים ענייה ונוצרית אוונגליסטית בגואטמלה סיטי.
הוא בנם של חוסה אוורארדו מוראלס אורייאנה ושל סליטה ארנסטינה קבררה אסוודו. האב נהרג בתאונה כשהבן היה בן 6. בילדותו למד מוראלס ב"מכון האוונגלי של אמריקה הלטינית" IEAL וסיים עם תעודת ראיית חשבון. אחר כך למד לתואר ראשון במנהל עסקים
בפקולטה למדעי הכלכלה של אוניברסיטת סן קרלוס דה גואטמלה.
כמו כן למד הוראת תאולוגיה בסמינר תאולוגי בפטיסטי. בהמשך למד לימודים אסטרטגיים בתחום הביטחון באוניברסיטת מריאנו גאלווס, סיים תואר שני ודוקטורט בביטחון אסטרטגי בפקולטה למדעי משפט וחברה של אוניברסיטת סן קרלוס, ועוד תואר שני בניהול אמצעי תקשורת באוניברסיטה הפנאמריקנית של גואטמלה ובאוניברסיטת מריאנו גאלווס.
מוראלס עבד זמן מה כמרצה בפקולטה למדעי הכלכלה ובפקולטה למדעי התקשורת של אוניברסיטת סן קרלוס.
פרסומו בא לו כקומיקאי עטור תהילה בסדרת הטלוויזיה "Moralejas", בה כיכב כל שבוע למשך 15 שנה לצד אחיו סמי.
מוראלס נשוי להילדה פטריסיה מארוקין ואב לארבעה ילדים.
בשנת 2011 נכנס מוראלס למערכת הפוליטית כשהתמודד לראשות עיר, וב-2013 הצטרף ל"חזית ההתלכדות הלאומית" (Frente de Convergencia Nacional או FCN), בעלת מצע שמרני-לאומי, מטעמה התמודד בבחירות 2015 לנשיאות שנערכו על רקע פרישת ראשי הממשל הקודם, הנשיא אוטו פרס מולינה וסגניתו רוקסנה בלדטי בשל פרשיית שחיתות, זאת לאחר שמוראלס ניהל קמפיין נגד השחיתות השלטונית במדינה.
בסיבוב הראשון של הבחירות שנערך ב-6 בספטמבר 2015 הוביל מוראלס על פני יריביו, וקיבל 24.14% מקולות הבוחרים. מאחר שאף לא אחד מבין המועמדים לנשיאות הצליח לגייס 50% כנדרש. בסיבוב השני, שנערך ב-25 באוקטובר, זכה ב-73% מהקולות, וגבר על סנדרה טורס (אנ'), רעייתו לשעבר של נשיא המדינה לשעבר אלווארו קולום.
בדצמבר 2017 הייתה גואטמלה בראשותו, המדינה השנייה בעולם אחרי ארצות הברית, שהחליטה להעביר את שגרירותה בישראל, מתל אביב לירושלים. לגואטמלה הייתה בעבר שגרירות בירושלים שנסגרה בשנות ה-80.
ב-14 בינואר 2020 הוחלף על ידי אלחנדרו ג'יאמטיי.
גראנט (אנטארקטיקה)

ערך זה עוסק באי באנטארקטיקה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  האוקיינוס הדרומי 
 קואורדינטות:  74°28′00″S 131°35′00″W﻿ / ﻿74.466666666667°S 131.58333333333°W﻿ / -74.466666666667; -131.58333333333
 שטח:  768 קילומטר רבוע
 אורך:  32 קילומטר
 רוחב:  16 קילומטר
 גובה מרבי:  Mount Obiglio
 נתונים מדיניים
 אוכלוסייה:  0
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגראנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגראנט
 
האי גראנט (באנגלית: Grant Island) הוא אי מכוסה קרח, המצוי מזרחית לאי שפרד, לחוף ארץ מרי בירד שבאנטארקטיקה.
האי גראנט, כמו גם האי שפרד, מוקף במדף הקרח גץ (למעט מכיוון צפון).
אורכו של האי 37 קילומטרים. רוחבו 19 קילומטרים.
שטחו של האי 703 קמ"ר.
היסטוריה > גילוי האי

האי התגלה ומופה על ידי אניית צי ארצות הברית גליישר (USCGC Glacier) ב -4 בפברואר 1962.
היסטוריה > מקור השם

שמו של האי ניתן לו על ידי הוועדה המייעצת לשמות אנטארקטיים.
האי נקרא על שם רב החובל אי. גי. גראנט (E. G. Grant), מפקד האנייה גליישר בעת גילוי האי.
הערות שוליים

1 2 3 4 5 6 7  מידע גאוגרפי והיסטורי
דבון (אי)

| --- | --- |
תצלום לוויין/פוטומונטז' של האי דבון (במרכז) – מצפון מופרד מהאי אלסמיר על ידי ג'ונס סאונד; מדרום מופרד מהאיים באפין וסומרסט על ידי תעלת פארי; ממערב מופרד מהאי קורנוואליס על ידי תעלת ולינגטון (צפון מערבה לאי קורנוואליס מצוי האי באת'ורסט); וממזרח שוכן מפרץ באפין
תצלום לוויין/פוטומונטז' של האי דבון (במרכז) – מצפון מופרד מהאי אלסמיר על ידי ג'ונס סאונד; מדרום מופרד מהאיים באפין וסומרסט על ידי תעלת פארי; ממערב מופרד מהאי קורנוואליס על ידי תעלת ולינגטון (צפון מערבה לאי קורנוואליס מצוי האי באת'ורסט); וממזרח שוכן מפרץ באפין
 נתונים גאוגרפיים
 מיקום:  מפרץ באפין; תעלת פארי; ג'ונס סאונד; תעלת ולינגטון
 קואורדינטות:  75°08′0″N 87°51′0″W﻿ / ﻿75.13333°N 87.85000°W﻿ / 75.13333; -87.85000
 ארכיפלג:  איי המלכה אליזבת הארכיפלג הארקטי הקנדי
 שטח:  55,247 קמ"ר
 אורך:  524-390 ק"מ
 רוחב:  476-155 ק"מ
 גובה מרבי:  1,920 מטר
 נתונים מדיניים
 מדינה:  קנדה קנדה (טריטוריית נונאווט)
 אוכלוסייה:  0
 מגלה:  ויליאם באפין
 תאריך גילוי:  1616
  (למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןדבון(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןדבון מפת מיקום של האי דבון
 
האי דבון (באנגלית: Devon Island; באינואיט: Tatlurutit) הוא אי המהווה חלק מאיי המלכה אליזבת שבארכיפלג הארקטי הקנדי. גודלו הוא 55,247 קמ"ר והוא האי השני בגודלו (אחרי אלסמיר) באיי המלכה אליזבת, האי השישי בגודלו מבין איי קנדה (אחרי באפין, ויקטוריה, אלסמיר, ניופאונדלנד ובנקס) והאי העשרים ושבעה בגודלו בעולם. דבון הוא האי הלא מיושב הגדול בעולם.
מבחינה מנהלית משתייך דבון למחוז קיקיקטאלוק (Qikiqtaaluk) שבטריטוריית נונאווט הקנדית.
אורכו נע בין 390 ל-524 קילומטר ורוחבו בין 155 ל-476 קילומטר. הנקודה הגבוהה ביותר באי מגיעה לכדי 1,920 מטרים בפסגת כיפת הקרח דבון (Devon Ice Cap).
האי נתגלה בשנת 1616 על ידי מגלה הארצות האנגלי ויליאם באפין (William Baffin; ‏1584–1622), ונקרא בפי אדמירל משנה אנגלי וחוקר האזור הארקטי ויליאם אדוארד פארי (William Edward Parry; ‏1790–1855) בשם "צפון דבון", על שם מחוז אנגליה דבון.
גראנדמאסטר פלאש

| --- | --- |

גראנדמאסטר פלאש בשנת 2014
 לידה:  1 בינואר 1958 (בן 66) ברידג'טאון, ברבדוס 
 שם לידה:  Joseph Robert Saddler 
 שם במה:  Grandmaster Flash 
 מוקד פעילות:  ניו יורק 
 תקופת הפעילות:  מ-1978
 מקום לימודים:  Samuel Gompers High School 
 סוגה:  היפ הופ • אולד-סקול היפ הופ • פאנק • אלקטרו
 שפה מועדפת:  אנגלית 
 כלי נגינה:  פטיפון 
 חברת תקליטים:  שוגרהיל רקורדס, אלקטרה רקורדס, Fury Records 
 פרסים והוקרה:  פרס פולר למוזיקה (2019) 
 www.grandmasterflash.com
 פרופיל ב-IMDb
 
ג'וזף סאדלר (באנגלית: Joseph Saddler; נולד ב-1 בינואר 1958), הידוע בשם הבמה גראנדמאסטר פלאש (Grandmaster Flash), הוא די ג'יי, ראפר ואמן היפ הופ אמריקאי. הוא נחשב לאחד מחלוצי ז'אנר ההיפ הופ. להקתו Grandmaster Flash and the Furious Five הוכנסה להיכל התהילה של הרוק אנד רול בשנת 2007, והפכה ללהקת ההיפ הופ הראשונה שזכתה בתואר כבוד זה. בשנת 2019 זכה סאדלר בפרס פולאר למוזיקה.
ביוגרפיה

ג'וזף סאדלר נולד בעיר ברידג'טאון, בירת ברבדוס. הוא היגר עם משפחתו לארצות הברית, וגדל בברונקס שבניו יורק. למד בבית הספר התיכון סמואל גומפרס, ושם הוא למד כיצד לתקן ציוד אלקטרוני. הוריו של סאדלר מילאו תפקיד חשוב בהתעניינותו במוזיקה. אביו היה חובב הקלטות. במהלך ילדותו, ג'וזף סאדלר הוקסם מאוסף התקליטים של אביו. דודו, סנדי סאדלר (אנ'), היה אלוף אגרוף במשקל נוצה.
לאחר התיכון הוא השתלב בתחום הדי ג'יי בניו יורק, והשתתף במסיבות שהורגנו על ידי ראפרים שונים, כמו די ג'יי קול הרק (אנ').
ב-1978 הקים את ההרכב Grandmaster Flash and the Furious Five. ההרכב זכה להצלחה רבה בעיקר בזכות השיר "The Message" (אנ') משנת 1982.
במהלך השנים הופיע גראנדמאסטר פלאש במדינות שונות, כולל בישראל.